Source: https://www.tax-fin-lex.si/Zbirke/SodnaPraksaList?nodeId=09b87f3c-34c0-4a32-b5c8-7f392a747c59
Timestamp: 2019-10-17 08:09:47+00:00
Document Index: 1729628

Matched Legal Cases: ['sodišče ', 'sodišče ', 'sodišče ', 'sodišče ', 'Sodišče ', 'Sodišče ', 'sodišče ', 'Sodišče ', 'sodišče ', 'sodišče ', 'sodišče ', 'sodišče ', 'sodišče ']

VSL sklep II Cp 3441/2011
VSL0068679
ZPP člen 86, 86/3, 86/4, 91, 397.
izredno pravno sredstvo – obnova postopka – postulacijska sposobnost – odvetnik – predlagatelj – pravniški državni izpit – zavrženje predloga za obnovo postopka
Pomanjkanja t.i. postulacijske sposobnosti ni mogoče odpraviti, saj predlog za obnovo, ki ga je vložila stranka sama, nima pa opravljenega pravniškega državnega izpita, ni nepopoln ali nerazumljiv, le dovoljen ni.
VDSS sodba Pdp 1182/2011
VDS0008663
ZDR člen 159, 160, 166. Kolektivna pogodba za dejavnost zdravstva in socialnega varstva Slovenije člen 36.
letni dopust - kolektivna pogodba - odškodnina za neizkoriščen letni dopust
Tožena stranka je ravnala nezakonito, ko je v pravilniku (splošnem aktu) za delo z duševno motenimi oziroma prizadetimi osebami delavcem priznala manj dodatnih dni letnega dopusta, kot je določeno v kolektivni pogodbi, ki jo zavezuje. To pomeni, da so tožniki upravičeni do dodatnih dni letnega dopusta neposredno na podlagi kolektivne pogodbe, kot je odločilo sodišče prve stopnje. Poleg tega je sodišče prve stopnje tožnikom utemeljeno prisodilo odškodnino za neizrabljene (dodatne) dni letnega dopusta, saj ga objektivno niso mogli izrabiti.
VDSS sklep Pdp 156/2012
VDS0008793
ZPP člen 205, 208, 208/1. ZFPPIPP člen 301.
nadaljevanje postopka - nadaljevanje postopka, prekinjenega zaradi uvedbe stečajnega postopka
V obravnavanem sporu je prenehal razlog za prekinitev postopka (zaradi objave sklepa o preizkusu terjatev), tožnica pa nadaljevanja postopka v zakonskem roku ni predlagala. Njen tožbeni zahtevek se zato kot neutemeljen zavrne, vendar pa je treba pred takšno odločitvijo sprejeti sklep o nadaljevanju postopka (saj sodišče v času, ko traja prekinitev postopka, ne more opravljati nobenih pravdnih dejanj). Nadaljevanje postopka pa lahko nastopi, ko sodišče povabi stečajnega upravitelja, da prevzame postopek, oziroma ko ga stečajni upravitelj prevzame.
VDSS sklep Pdp 319/2012
VDS0009019
ZIZ člen 272, 273. ZDR člen 83, 83/2, 110.
začasna odredba - nedenarna terjatev - verjetnost obstoja terjatve - težko nadomestljiva škoda - izredna odpoved pogodbe o zaposlitvi - zagovor - izvršilni naslov
Sodišče prve stopnje je, ker je zaključilo, da je podana verjetnost obstoja terjatve in obstoj težko nadomestljive škode zaradi izgube zaposlitve, utemeljeno izdalo začasno odredbo, s katero je toženi stranki naložilo, da tožnici do pravnomočne odločitve v delovnem sporu obračunava in izplačuje mesečno nadomestilo plače. Takšna izdana začasna odredba ima naravo izvršilnega naslova.
VDSS sodba in sklep Pdp 763/2011
VDS0008614
ZJU člen 17.a, 195, 196. ZObr člen 98.a. ZSSloV člen 58. Uredba o napredovanju javnih uslužbencev v plačne razrede člen 5. Pravilnik o napredovanju zaposlenih v državni upravi člen 31.a.
javni uslužbenec - vojak - plača - prikrajšanje pri plači - prevedba plače - višji upravni delavec - napredovanje - ocena
Ker je tožena stranka tožnika obravnavala na enak način, kot če bi bil v letu 2004 preveden v naziv po ZJU (kljub temu, da mu v zvezi s tem ni izdala pisnih odločb), tožnik v vtoževanem obdobju (v letih 2008 in 2009) ni bil prikrajšan pri plači. Iz tega razloga njegov zahtevek za plačilo razlike v plači ni utemeljen.
VDSS sklep Pdp 1040/2011
VDS0008564
ZPP člen 154, 155.
stroški postopka - načelo uspeha
Sodišče prve stopnje je sicer pravilno priznalo vsaki stranki, ki je uveljavljala svojo terjatev v sporu (ena s tožbo in druga z nasprotno tožbo), stroške, ki so bili potrebni za zastopanje po pooblaščencu. Nato je prav tako pravilno priznane stroške pobotalo, zmotno pa je ravnalo, ker ni upoštevalo, v kakšnem deležu je vsaka izmed strank s svojo terjatvijo v sporu uspela.
VDSS sodba Pdp 1105/2011
VDS0008645
ZDR člen 4, 4/1, 11, 11/2, 16, 20, 204, 204/1, 204/2.
obstoj delovnega razmerja - elementi delovnega razmerja - sodno varstvo - delovni čas - izobrazba za zasedbo delovnega mesta
Za obstoj delovnega razmerja ni pomemben časovni obseg dela, saj lahko delavec dela v skrajšanem delovnem času (ZDR spodnje meje delovnega časa ne določa). Tožnica je (honorarno) opravljala delo pri toženi stranki najmanj štirikrat na teden, pri čemer je kontinuirano opravljala naloge, ki po svoji vsebini sodijo v opis delovnega mesta napovedovalec. Ker so v njenem razmerju do tožene stranke podani tudi preostali elementi delovnega razmerja (tožnica je delo opravljala osebno, po navodilih in pod nadzorom nadrejenih, za plačilo, v organiziranem delovnem procesu delodajalca), je tožbeni zahtevek za ugotovitev obstoja delovnega razmerja za delo, za katero tožnica izpolnjuje pogoje, utemeljen.
VDSS sodba Psp 111/2012
VDS0008951
ZZVZZ člen 80, 81, 82. ZPP člen 254, 286, 286/5, 286.a, 337.
začasna nezmožnost za delo - dokazovanje - sodni izvedenec - izvedensko mnenje - pripombe - pritožbena novota
Tožnica je pravočasno podala pripombe na izvedensko mnenje. Predlagala je, da sodni izvedenec odgovori na vprašanje, ali bi bila tožnica ob ustrezni utemeljitvi predlogov obeh zdravnikov za podaljšanje bolniškega staleža, v katerih bi bil naveden in opisan psihosocialni element in novo nastale motnje pri tožnici, upravičena do podaljšanja bolniškega staleža. Te pripombe je sodišče prve stopnje upoštevalo in sodnega izvedenca tudi zaslišalo. Drugih pripomb pa tožnica na izvedensko mnenje ni podala niti ni sodnemu izvedencu na glavni obravnavi postavljala vprašanj. Njene dodatne pripombe, ki jih je prvič navedla šele v pritožbi, so glede na opisana dejstva prepozne in kot takšne neupoštevne.
VDSS sodba Psp 108/2012
VDS0008948
ZPIZ-1 člen 5, 178, 180, 276. ZUP člen 7, 138.
starostna pokojnina - ponovna odmera - reaktivacija - odškodninska odgovornost zavoda - odškodnina v višini zakonskih zamudnih obresti - načelo varstva pravic strank
V kolikšni meri in na kakšen način bo tožena stranka, ki ji je naloženo, da o odmeri in izplačevanju tožnikove starostne pokojnine odloči s posebno odločbo, upoštevala tožnikovo zavarovalno dobo, dopolnjeno po ponovni vključitvi v obvezno zavarovanje, je odvisno od najugodnejše variante izračuna v skladu z načelom varstva pravic strank iz upravnega postopka.
VDSS sodba Psp 102/2012
VDS0008944
ZZZPB člen 17.c, 17.c/1, 70. Pravilnik o natančnejših pravilih za izpolnjevanje obveznosti brezposelnih oseb in o določitvi časa prenehanja in znižanja pravice do denarnega nadomestila za primer brezposelnosti člen 5, 6, 8, 10.
evidenca brezposelnih oseb - izbris iz evidence - svetovalni razgovor - zdravniško opravičilo
Tožena stranka je tožnika utemeljeno prenehala voditi v evidenci brezposelnih oseb, saj se ni javil na svetovalni razgovor. Na navedeno ne vpliva dejstvo (ki ga zatrjuje tožnik), da je zbolel in da je skušal o tem toženo stranko obvestiti preko telefona, saj telefonski klic, na katerega se nihče ne javi, ne predstavlja opravičila za izostanek s svetovalnega razgovora.
VSK sodba PRp 322/2011
VSK0005151
ZP-1 člen 157, 157/3. ZVCP-1 člen 131, 131/3, 133, 133/1. ZPrCP člen 106, 106/2.
psihofizično stanje udeležencev cestnega prometa – mamila, psihoaktivna zdravila in druge psihoaktivne snovi – ugotavljanje prisotnosti mamil – nova dejstva in dokazi
1. Iz poročila Inštituta za sodno medicino je razvidno, da je bila glede vzorca krvi opravljena le alkoholimetrična preiskava, vendar predlagateljica postopka o prekršku dopolnitve poročila od Inštituta za sodno medicino ni zahtevala oziroma takšne analize tekom postopka pred sodiščem prve stopnje vse do odločitve o zadevi ni predložila, zato je s takšnim dokazom, tudi če ga je naknadno pridobila, prepozna. Tudi za predlagateljico postopka kot stranko v postopku namreč velja določba tretjega odstavka 157. člena ZP-1 po kateri mora pritožnik pri uveljavljanju zmotne in nepopolne ugotovitve dejanskega stanja na podlagi novih dejstev in dokazov verjetno izkazati, da jih brez svoje krivde ni mogel uveljavljati v postopku na prvi stopnji. 2. Pritožbene navedbe, da se zdravniki le redko odločajo v poročilo napisati, da so bili zaznani znaki vpliva mamil, pa so pavšalne in zato neutemeljene. Predlagateljica postopka je namreč bila že ob vložitvi obdolžilnega predloga seznanjena z vsebino zdravniškega dela strokovnega pregleda, pa dokaza, ki bi takšno oceno izpodbil, ni predlagala. Sodišče prve stopnje ima tudi prav, ko opozarja na spremenjeno določbo Zakona o pravilih cestnega prometa (ZPrCP – Uradni list RS 10/2010; začel veljati 1. aprila 2011, uporablja se od 1. julija 2011), ki je v delu, ki se nanaša na pravila cestnega prometa, nadomestil ZVCP-1, in ki v drugem odstavku 106. člena določa, da je pod vplivom prepovedanih drog, psihoaktivnih zdravil ali drugih psihoaktivnih snovi in njihovih presnovkov, ki zmanjšujejo njegovo sposobnost za vožnjo voznik, pri katerem se s posebnimi sredstvi, napravami ali s strokovnim pregledom ugotovi prisotnost takih snovi v krvi ali slini. Zgolj prisotnost takšnih snovi v urinu torej glede na sedaj veljavni ZPrCP ni dovolj za zaključek, da je bil voznik v času odvzema vzorca urina tudi pod vplivom takšnih snovi, ki zmanjšujejo njegovo sposobnost za vožnjo.
VSL sklep II Cp 3239/2011
VSL0068665
ZPP člen 140, 142, 142/3, 142/4, 343.
nadomestna vročitev – potek roka – nastop fikcije vročitve
Na podlagi 4. odstavka 142. člena ZPP je nastopila fikcija vročitve z iztekom petnajstega dne in ne šestnajsti dan.
VDSS sklep Pdp 518/2011
VDS0008611
ZDR člen 35, 83, 83/2, 110, 111, 111/1, 111/1-1, 111/1-2. ZJU člen 93, 94. KZ-1 člen 257, 263.
izredna odpoved pogodbe o zaposlitvi - kršitev obveznosti iz delovnega razmerja - znaki kaznivega dejanja - zloraba uradnega položaja ali uradnih pravic
Tožniku se v izredni odpovedi pogodbe o zaposlitvi očita, da je podal izjavo, da se je v imenu samostojnega podjetnika, ki opravlja dejavnost taksi prevozov, dogovoril z direktorjem letališča za nemoteno opravljanje taksi prevozov. Za presojo utemeljenosti teh očitkov ni bistveno, da tožnikova izjava ni napisala na dopisu z glavo in logotipom delodajalca, saj se je tožnik v dopisu predstavil z uradnim nazivom, ki ga ima kot javni uslužbenec.
VDSS sodba Psp 104/2012
INVALIDI - SOCIALNO ZAVAROVANJE - UPRAVNI POSTOPEK
VDS0008946
ZUP člen 87, 87/1, 89, 89/4, 92, 92/2, 225, 225/1. ZPIZ-1 člen 178.
dokončna in pravnomočna odločba - vročanje - vročanje v tujino - vrnitev preplačila - ustavitev izplačevanja - invalidska pokojnina
Odločba, ki ni bila pravilno osebno vročena (v tujino - Bosno in Hercegovino - po diplomatski poti), ne more postati pravnomočna.
VDSS sodba in sklep Psp 98/2012
VDS0008941
Pravila obveznega zdravstvenega zavarovanja člen 232, 232/1. ZPP člen 8, 357.
začasna nezmožnost za delo - skrajšani delovni čas - dokazovanje - sodni izvedenec - tožbeni zahtevek - prekoračitev zahtevka
Tožnica je s tožbenim zahtevkom uveljavljala priznanje bolniškega staleža za sporno obdobje v skrajšanem delovnem času štiri ure dnevno. Ker je sodišče prve stopnje odločilo preko tako oblikovanega tožbenega zahtevka in za sporno obdobje ugotovilo, da je bila tožnica začasno nezmožna za delo za polni delovni čas, je pritožbeno sodišče v tem delu izpodbijano sodbo (na pritožbeni ugovor tožene stranke) razveljavilo.
VDSS sodba Psp 110/2012
VDS0008950
ZZVZZ člen 80, 81, 82. ZDSS-1 člen 62. ZPP člen 253, 254.
začasna nezmožnost za delo - dokazovanje - sodni izvedenec - izvedensko mnenje - zaslišanje izvedenca - preiskovalno načelo
Toženec je navedel konkretne pripombe in razloge, zaradi katerih se s podanim izvedenskim mnenjem ni strinjal. Zaradi tega je obstajal dvom v pravilno podano mnenje. Ne glede na to, da toženec ni predlagal, na kakšen način naj sodišče odpravi dvome in razčisti ugotovljena odstopanja, je sodišče prve stopnje pravilno postopalo, ko je sodnega izvedenca dodatno zaslišalo, in sicer ne le glede na preiskovalno načelo, določeno v ZDSS-1, temveč tudi na podlagi določb ZPP, ki urejajo način odprave pomanjkljivosti, nejasnosti in odstopanj v izvedenskem mnenju.
VDSS sodba Psp 111/2012, Psp 111/201
VSL sodba I Cp 2478/2011
STVARNO PRAVO – OBLIGACIJSKO PRAVO – POGODBENO PRAVO
VSL0072802
ZOR člen 73.
oblika pogodbe - ustna prodajna pogodba - konvalidacija - izstavitev zemljiškoknjižne listine
Obstoja ustne prodajne pogodbe, ki naj bi bila realizirana in ki bi utemeljevala zahtevek na izstavitev zemljiškoknjižne listine, tožnika nista izkazala, zato je sodišče prve stopnje zahtevek tožnika, da je lastnik nepremičnine, utemeljeno zavrnilo.
VSL sodba II Cp 2932/2011
MEDNARODNO ZASEBNO PRAVO - ODŠKODNINSKO PRAVO
VSL0071352
ZMZP člen 4. OZ člen 180. Konvencija o zakonu, ki velja za prometne nesreče (Haaška konvencija) člen 3.
spor z mednarodnim elementom - mednarodne pogodbe - odškodnina za duševne bolečine zaradi smrti bližnjega
Uporaba določb ZMZPP je izključena, ko gre za razmerja z mednarodnim elementom, ki so urejena v mednarodnih pogodbah. V skladu s 3. členom Haaške konvencije je treba uporabiti materialno pravo države, kjer se je pripetila prometna nesreča.
VDSS sodba Pdp 167/2012
VDS0008798
ZDR člen 76, 76/2, 80, 81. OZ člen 45.
redna odpoved pogodbe o zaposlitvi delavca - izpodbojnost - napake volje - grožnja - vinjenost
Grožnja s strani tožene stranke, da bo tožniku v delovno knjižico vpisala, da je bil na delu vinjen, pri tožniku ni mogla povzročiti utemeljenega strahu, zaradi katerega bi bila redna odpoved pogodbe o zaposlitvi, ki jo je podal, neveljavna (izpodbojna).